Vil tú vera við til at menna og tryggja føroyska infrakervið? Skriva út Vel størv... Øll Størv (171) Byggivirksemi (0) Fiskavøruídnaður (5) Fiskiskapur (0) Flutningur (3) Flutningur sjóvegis (0) Fyrisiting og tænastur (34) Gistihús og matstovur (27) Handil og umvæling (19) Heilsu- og almannaverk (61) Kunningartøkni (0) Skipasmiður og smiður (3) Undirvísing (1) Vinnuligar tænastur (18) Landsverk Lagt út: 02.06. 21 Umsóknarfreist: 21.06. 21 Vil tú vera við til at menna og tryggja føroyska infrakervið? Landsverk søkir eftir 2-3 tekniskt sterkum, ágrýtnum og sjálvstøðugum starvsfólkum at taka sær av framtíðarloysnum, planlegging og ferðslutrygd og øðrum í sambandi við føroyska infrakervið Ein av høvuðsuppgávunum hjá Landsverki er at taka sær av føroyska infrakervinum. Hetta hevur við sær planlegging, projektering, nýgerð og viðlíkahald, ferðslutrygd, ferðsluhagtøl og tilbúgving á øllum infrakervinum hjá landinum. Uppgávurnar eru staðsettar í deildini Infrakervi á Landsverki, har tú fert at hava tín gerandisdag. Arbeiðsuppgávur Talan er um eitt fjølbroytt og spennandi starv, har tú í stóran mun hevur møguleika at menna og mynda innihaldið í planleggingararbeiðinum hjá Landsverki. Høvuðsuppgávurnar eru eitt ella fleiri av hesum økjum: Gera kravfestingar og hava fakliga ábyrgd av verkætlanum Granska størri verkætlanir Projektera og leiða verkætlanir Planleggja framtíðarútbyggingar Ferðslutrygdartiltøk Savna inn og viðgera ferðsluhagtøl og aðrar dátur Havnir, lendingar, vitar og siglingarleiðir Skipa viðlíkahald av infrakervinum Førleikar og væntanir Vit leita eftir umsøkjarum, sum hava eina tekniska útbúgving, eitt nú verkfrøði, byggifrøði ella líknandi. Royndir innan planlegging og projektering eru ein fyrimunur, men ikki ein treyt. Vit leggja dent á góðar og hollar telduførleikar, og tað er ein fyrimunur hjá umsøkjarum, sum áhuga fyri samferðslukervinum í breiðum týdningi. Tað hevur stóran týdning, at umsøkjarar hava eina forvitna, ágrýtna og sjálvstøðuga tilgongd til uppgávurnar, sum tryggjar, at arbeiðið flytur seg sambært menningini í Føroyum og í heiminum. Eitt nú skulu heimsmálini hjá ST í størri mun setast inn í framtíðarvirksemið. Góð samskiftis- og samstarvsevni hava týdning umframt eginleikin at fáast við nógvar uppgávur í senn. Bæði fólk við royndum og nýútbúgvin eru vælkomin at søkja. Vit veita skipaða førleikamenning sum ein part av starvinum. Setanarviðurskifti Talan er um fast fulltíðarstarv. Løn og setanartreytir eru sambært sáttmála millum Fíggjarmálaráðið og avvarðandi yrkisfelag, ið hevur samráðingarrætt fyri starvið. Setanarøkið er Landsverk, og tænastustaðurin í løtuni er skrivstovan á Tinghúsvegnum í Havn. Starvsfólk mugu tola broytingar og umskipanir í starvinum. Umsókn Umsókn við prógvum og lívsrensli skal sendast gjøgnum heimasíðu okkara www. landsverk. fo. Umsóknin skal vera okkum í hendi í seinasta lagi 21. juni 2021. Nærri upplýsingar um starvið fáast við at venda sær til Sigurd Lamhauge, stjóra á telefon 290 801 ella til sila @ lv. fo Landsverk byggir land Landsverk er stovnur undir Fíggjarmálaráðnum, ið hevur um hendi vega-, havna- og byggiharrauppgávur. Í løtuni verður serliga arbeitt við at skipa ein effektivari bygnað og ala fram ein hugburð og atburð, sum ger Landsverk til ein sterkari og meiri skikkaðan byggiharra og umsitara av landsins ognum og okkara felags samferðslukervi. Játtanin til rakstur og íløgur í 2021 er 515,7 mió. , og á stovninum starvast í løtuni uml. 150 ársverk.